ACP کے ذریعے، آپ درج ذیل حاصل کر سکتے ہیں:
سروس پر رعایت: انٹرنٹ پلان اور آلات کے کرایے پر ہر ماہ 30$ تک۔
ڈیوائس پر رعایت: لیپ ٹاپ، ٹیبلیٹ، یا ڈیسک ٹاپ کمپیوٹر کیلئے 100$ تک کی رعایت (آپ کو 10$ اور 50$ کے درمیان شریک ادائیگی کرنے کی ضرورت ہوگی)۔
ACP ایمرجنسی براڈ بینڈ بینیفٹ (Emergency Broadband Benefit, EBB) کا متبادل ہے۔
اگر آپ EBB میں اندراج شدہ تھے تو، آپ کو 1 مارچ 2022 تک EBB کی 50$ ماہانہ رعایت ملے گی۔ اس کے بعد، آپ 30$ کی رعایت حاصل کرنے کیلئے ACP میں منتقل کر سکتے ہیں۔ آپ کا فراہم کنندہ آپ کو ACP کو منتقل کرنے کے بارے میں مطلع کرے گا۔
اہل ہونے کیلئے آپ کا امریکی شہری ہونا یا آپ کے پاس سوشل سیکیورٹی نمبر (Social Security Number, SSN) کا ہونا ضروری نہیں ہے۔
انٹرنیٹ فراہم کنندہ کے ساتھ ACP کے ذریعے انٹرنیٹ سروس کیلئے اندراج کرتے وقت:
فراہم کنندہ آپ کا کریڈٹ چیک کر سکتا ہے۔ تاہم، وہ آپ کو ACP میں اندراج سے روکنے کیلئے کریڈٹ چیک کا نتیجہ استعمال نہیں کر سکتے۔
کوئی بھی فراہم کنندہ آپ کو اندراج کرنے سے انکار نہیں کر سکتا کیونکہ آپ پر کسی دوسرے انٹرنیٹ فراہم کنندہ کی رقم واجب الادا ہے۔